وسلاما على عباده الذين اصطفوا اما بعد عارفين حديس النبي عليه الصلاة والسلام لما ذهب ليؤخذ علي بن ابي طالب وفاطمة فقال له سيدنا علي يوقظهم لقيام الليل فقال له سيدنا علي انا
تنام فان شاء الله ان يرسل ارواحنا ارسلها. يعني سيدنا علي كان تعبان وعايز ينام شوية فعاد النبي صلى الله عليه وسلم وهو يضرب بيده على فخذه يقول وكان الانسان اكثر شيء جدلا. فين المصاحف يا رجالة؟ ما شاء الله ما شاء الله. طيب ماشي في نص كده مش آآ
مش ده الركن البعيد الهادي هنا وهنا. يلا يا شباب كل واحد يمسك مصحف كده ويوزعوا المصاحف لوجه الله ويفتحوا على صاد خمسمية وخمستاشر. خمسة واحد خمسة سورة الحجرات بازن الله سبحانه وتعالى. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله
وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم. في الاولين والاخرين وفي كل وقت وحين. اما شيزوفرينيا قل لم تؤمنوا. الحلقة الثالثة او الدرس الثالث او التدبر الثالث في سورة الحجرات باذن
الله سبحانه وتعالى وقفنا عند قول الله سبحانه وتعالى ان الذين ينادونك من وراء الحجرات اكثرهم لا يعقلون. درجة العقل على قدر اقترابك من سنة النبي عليه الصلاة والسلام. كلما ابتعد المجتمع عن تعظيم النبي كلما سلب العقل من المجتمع. كلما
ضرب المجتمع من الاسترشاد والاستبصار بسنة النبي كلما كان مجتمع متعطل كلما كان مجتمع راشد. يقول لك التنوير بيحاربوا قال لو قال الرسول باسم التنوير. يقول لك مش عايزين احاديس احاد. طب وايه كمان ؟ والبخاري ومسلم ما هماش صح. طب وايه كمان ؟ ويعني والسنة ليه اصلا
ما كفاية القرآن مش هو ده كلام ربنا سبحانه وتعالى. طيب وايه كمان وانتم ليه مضيقينها بفهم العلماء وفهم القرون التلاتة الاولى؟ يا عم خليني كده مني للنص على طول ومني لكلام ربنا على طول. طب وايه كمان ؟ انتم عايزين ايه ؟ عايزين يلغوا قال الله وقال رسول الله صلى الله عليه وسلم امريكا لما عملوا
آآ التقرير يعني تقرير مؤخر كده عن مين هو الاسلامي؟ ومين اللي مش اسلامي في المجتمعات الاسلامية؟ يعني عايزين يصنفوا الاسلامي مين اللي مش اسلامي؟ في مسلم اسلامي ومسلم مش اسلامي. عارفين صنفوها بناء على ايه ؟ على المرجعية اللي بيعتبر ان القرآن والسنة
دول الشريعة ودول اللي لازم يتسمع كلامهم ده اللي عندهم اسمه الاسلامي. اللي عنده لا تقدمه بين يدي الله ورسوله. ده اللي بالنسبة له اسمه اسلام. يبقى انت سورة الحجرات هتخليك
فيك ايه ؟ اسلامي. هتخليك مسلم اسلامي. هتخليك مسلم ماشي على منهج ربنا سبحانه وتعالى. يعني خدنا المرة اللي فاتت حاجات خطيرة جدا يا جماعة خدنا يعني اولئك الذين امتحن الله قلوبهم ان الامتحانات هتيجي على قلبك وان كل فتن الواقعة دي بتيجي على قلبك. وانك انت لازم تترعب
لو لقيت المعصية بقت سهلة خد بالك لما التاني لما اتقفلت عليه الصخرة جات له الفتاة اللي هيموت عشان يقع في الزنا معها اتزنقت ماديا وجات له هو يقينا كل الابواب اتقفلت في وشها عشان تروح له هو ده. اشمعنى ربنا ساعات تلاقي المعصية جاية لك على صينية من فضة ليه
ربنا مش بييسرها لك. ربنا بيمتحنك. ربنا بيطلع اللي جوة قلبك. اولئك الذين امتحن الله قلوبهم. يا اما تتورع وساعتها هتنضف من جوة يا اما تقع فيها وساعتها ربنا طلع المشكلة اللي جواك. قدام عينك من برة زي اصحاب السبت كده. ويوم لا يسبتون
لا تأتيهم الجواز بقى صعب. والوقوع في الفاحشة بقى سهل. المال الحرام بقى سهل. والوزيفة الحلال بقت صعبة ان الحرام ييسر تترعب. لما تلاقي الحرام ييسر لك اعرف ان ربنا بيمتحنك. اعرف ان ربنا شقة
فاضية وما فيش حد معك وعايز تتفرج على اللي انت عايز تتفرج عليه اتفرج خاف. لما تلاقي ربنا يسر لك المعصية اعرف ربنا بيمتحن قلبك وبيكشف حقيقة اللي جواك قدام عينك. اولئك الذين امتحن الله قلوبهم يا ترى هتنجح في امتحان القلوب؟ ولا
تسقط في امتحان القلوب ان الذين ينادونك من وراء الحجرات اكثرهم لا يعقلون. مين دول يا جماعة؟ بنو تميم. بنو تميم دول قبيلة قبائل عارفين بقى الاخ اللي داخل من الجامع انا جيت يا جماعة انا جيت كل واحد يقف على رجل انا جيت بنو تميم داخلين كده وصلوا
النبي عليه الصلاة والسلام ما بين الضهر والعصر كده. والنبي عليه الصلاة والسلام في القيلولة. فاحنا هنعمل ايه؟ اقعدوا استنوا النبي عليه الصلاة والسلام. نستنى النبي. انا. انت مش عارف انت بتكلم مين
ولا ايه! انا ابقى شكلي عادي كده واقعد في الجامع ومستني النفسنة بقى. النفسنة بتاعة الجاهلية من اخطر الكلمات اللي اثرت في قلبي من المرة اللي فاتت كاد الخيران ان يهلكا نفسنة الاقران هلاك. هلاك ابو بكر وعمر لم يحدس بينهم هزه النفسنة ولكن
قضية قضية كاد ان يهلك. اوعى انت تهلك بقى. لان ابو بكر قال ما اردت الا خلاف عمر قال ما اردت خلافك. كان الموضوع ممكن يتطور لولا ان ربنا هدى القلوب بالايمان ولولا ان ربنا سبحانه وتعالى انزل القرآن احنا بالنسبة لنا بقى كاد الخيران ان يهلكا وممكن ناس عالية وشغالة في
دعوة واخوة متدينة واخوات فاضلات. ويهلكوا بسبب النفسنة ما بين الاقران. بسبب الحاجات اللي بتبقى في النفوس بينا وبين بعض. هو ده هلاك! هي نفسنا هلاك يا جماعة! اهو ده داخل كده! يا محمد! وقف بقى من ورا بيوت النبي عليه الصلاة والسلام يا حجر! ان مدحنا لزين وان
ثم نال شيء. انت مش عارف احنا مين ولا ايه! احنا نقف نستنى عم سيدنا محمد عليه الصلاة والسلام يصحى من النوم ونبقى قاعدين بينا زينا زي في بقية الناس كده ده داخل بقى نجات بقى ده الاخ اللي داخل بيت الايمان وحاسس بنفسه. وحاسس بقى يا دنيا اتهد يا بيئة الايمان اتهدم عليك هدي. ده انا
اضافة ده انا جاي لازم تدخل مكسور. لازم تدخل مكسور لربنا. مكسور لاخوانك. انا كنت باقول لواحد من اخواني امبارح باقول له انا انا تحب الاخ بعد ما بشوف حاجتين. لما اشوف حاجتين فيه ابدأ احبه. الحاجة الاولانية انه هيتكسر لاخوانه. مش مسلا فيه داعية مسلا
شوية مسلا في المسجد دخل يتكسر له وشيخنا وبتاع نقساك من كل الهمبكة دي. كل الكلام ده كان زمان بيتهيأ لنا ان هو ده الدين. لحد ما الواحد واحد بدأ يفهم يقيم الاخ ازاي. علاقته باخوانه اللي معه في بيت الايمان مكسور لده. بيألف ويؤلف. بيحب ويتحب. بيعزم وبيتعزم. اه
البيبي بياخد ويدي انسان بسيط وجميل وودود والدنيا حبته وحبة دنيا كده علاقته باخوانه ايه. الحاجة التانية علاقته اكبر منه بس مش مشهورين. يعني احيانا تلاقي اخ مسلا يقابل مسلا الشيخ فلان. شيخنا واستازنا وجنبه واحد زيه في العلم وزيه في الفضل وممكن اكتر
ولكن مش مشهور ومش معروف ما يبصلوش اصلا. اهي دي قلة اصل والعياذ بالله. بل بالتعبير الوقتي قلة دين. اما باشوف الاخ بيعمل الاتنين دول ابدأ احبهم اما اشوفه بيتكسر لاخوانه اللي زيه. وبيتكسر للي اكبر منه حتى لو مش معروف. ابدأ اعرف ان الاخ ده خامة نضيفة. وان الاخ ده
اصل نضيف وان الاخ ده ما عندوش الانا اللي المفسدة اللي جواه. ده ده انسان ينفع صاحب وينفع حبيب وينفع قريب. وينفع صديق وينفع قربوا منك لانه انسان خامة نضيفة اصلا. ان الذين ينادونك من وراء الحجرات دخل بنو تميم ان مدحنا لزين وان
لا شيء النبي عليه الصلاة والسلام. يعني طب ما يمكن النبي دلوقتي يا اخي في وحي. طب ما يمكن النبي بيصلي. طب ما يمكن النبي بيتشاور في امر من امور الامة. ما يمكن النبي يا اخي تعبان
قايم عليه الصلاة والسلام ما فيش اخلاق بقى. ما فيش زوق ما فيش آآ آآ آآ مبادئ في البداية. الحاجة الغريبة ان الناس دي في اول يوم في اسلامها في اول يوم في اسلامها وربنا قال اكثرهم لا يعقلون. يا رب ده ده الناس دي لو ما صلتش الراجل لما جه للنبي عليه الصلاة والسلام قال له مش هصلي غير
فرضين بس ؟ النبي قال له ماشي. في اول يوم في اسلامه اصبر عليه بكرة يزيد ويقرب اكتر. في العبادات خلاص سهل الدنيا. انما في اخلاق لأ الاخلاق خط احمر. ده في اول يوم في اسلامهم يا رب. الكلمة هتبقى ممكن الكلمة اصلا تخوفها وممكن الكلمة تخليهم يمشوا اصلا
وما يسلموش ممكن الكلمة تراجع لها ما فيش الكلام ده. اكثرهم لا يعقلون. الاخلاق خط احمر. من اول يوم لازم الاخوة والاخوات كلهم يتربوا على قضية الاخلاق والمبادئ. لو انت عبادتك ضعيفة النهاردة بكرة هتبقى حلوة ان شاء الله. طول ما انت في بيت الايمان هتفضل تزيد. انما لو انت اخلاقك
وحشة انت هتفضل تخسرنا وتشوه صورة الدين في كل مكان مع كل يوم بيعدي عليك في الالتزام. فمن البداية ترصيص الزوايا تظبيط الاخلاق اهم من تظبيط فضائل العبادات. اسس العبادات والاخلاق. ان الذين ينادونك من وراء الحجرات دخلوا
بقى قعدوا ينادوا النبي عليه الصلاة والسلام صحى بدأوا بقى يتكلموا وياخدوا ويدوا اسلمم وشاهدوا الشهادتين. طيب اقعدوا بقى اهدوا بقى وسط الصحابة كده بقى بني تميم بقى صوتهم قعد يعلى في المجلس وكفر اللغط في المجلس ويتكلموا مع بعض في المجلس هو في ايه؟ هي دي طريقة تربية. قبل الاسلام النفسي
انا والانا والعقب والكبر. وبعد الاسلام الهمجية ما هم كانوا مجتمع همجي اصلا. مش باقول لكم التربية هامة حتى الممات. اللي اللي دخل في طريق التربية هيفضل شايل هم التقويم حتى الممات. مش معنى ان الشاب الغير ملتزم دخل الجامعة ان مهمتك انتهت. ده انت مهمتك ابتدت
ابتدت مش انتهت ده ده داخل لسه عاطفة ما عندوش عقل ولا عارف خط سير ولا عارف طريق وعنده مشاكل نفسية من برة وعنده مشاكل اخلاقية من برة وجاي بجاهلية زمان. ده ده لسة عايز مرحلة اصعب من المرحلة بتاعة دعوته هو ده الطريق اللي خاضه النبي عليه الصلاة والسلام
ان الذين ينادونك من وراء الحجرات. طبعا نلاحز هنا ان قضية رفع الصوت على النبي عليه الصلاة والسلام. الاول ربنا اتكلم على ابو بكر وعمر على الصحابة فيها وبعد كده اتكلم على بني تميم بقى والناس اللي جاية تسلم جديدة. يعني طب ليه الترتيب ده؟ لان يا اخوانا النبي عليه الصلاة والسلام يقول استقيموا يستقم بكم. لو
وانتم بقيتوا كويسين في الاخلاق واحترام السنة وتعظيم السنة. الناس اللي جاية كلها هتتخرط عليكم. هتبقوا انتم دايما اي مصنع بيعمل نموزج كده في الحاجة اللي بيصنعها وبعد كده بيخرط كل حاجة عليها بقى. كل حاجة تتخرط عليها. انتم الموديل الملتزمين والملتزمات ده المدل اللي المجتمع
كله هيتخرط عليه. فالاول ربنا وجه قدماء الصحابة لتعظيم السنة واحترام النبي عليه الصلاة والسلام. وبعد كده ربنا كلم عموم المجتمع ان لو انت ما انتش على المنهج ده ما فيش حد من اللي جاي برة هيبقى على هذا المنهج استقيموا يستقم بكم يبقى انت البداية تغيير
اللي جوة الجامع هو البداية. لو اللي جوة الجامع والمتدينين اتغيروا المجتمع كله هيبقى سهل ان هو يتغير. بس المهم الموديل يتعمل الحاجة اللي هيتخرط عليها المجتمع تطلع. النموزج يتعمل الاول. الحاجة اللي استمبة الاولانية تتعمل صح. وبعد كده
الكل يمشي عليها. ان الذين ينادونك من وراء الحجرات اكثرهم لا يعقلون. ولو انهم صبروا حتى تخرج اليهم. لكان خيرا لهم ولو انهم صبروا. لو الانسان مسك نفسه كده وصبر وقوم اخلاقه لكان خيرا لهم حتى في الدنيا يا اخي. حتى في نفسية النبي وهو خارج
يتكلم معك والله غفور رحيم. حلو قوي هنا كلمة والله غفور رحيم. اعرف اخ من اخواننا هو دلوقتي من الدعاة يعني في المنصورة المعروفين وكده كان اول ما التزم زمان كان شادد على نفسه جدا وهتحرم من عطاءات ربنا لو عملت كزا لو عملت كزا ربنا سبحانه وتعالى هيعاقبني بالعقوبات
الربانية في كزا فجه مرة قال لي قال لي انا عدت يوميا باشوف رؤيتين تقريبا. فباقول له ايه اللي حصل؟ قال لي انا غيرت معاملتي مع ربنا. انا بعد ما كنت
عامل ربنا بالشدة وعلى طول مستني بقى عقوبات الغفلة وعلى طول من سانية قال لي انا بدأت اعامل ربنا بالرحمة وان ربنا ارحم الراحمين وانا ضعيف يا عم ولو وقعت او
ان شاء الله ربنا يسامحني واقوم تاني. قال لي من يوم ما بدأت اعامل ربنا المعاملة دي. وانا يوميا باشوف رؤية او رؤيتين. توجيه من ربنا سبحانه وتعالى معاملة ربنا معي بقت جميلة وبقى في عطاءات اكتر وبقى فيه فتح اكتر. والله غفور رحيم. انت ليه بتشد على نفسك؟ يعني هو ده داخل ربنا
فهموا الصح من الغلط اه. ولكن في نفس الوقت بيقول له ما تتعقدش. اوعى تدخل الدين وانت فاكر ان الدين عقد. او فاكر ان الدين فيه ناس بتقود الناس الى الله بالعقد النفسية. يقعد يعقده. يقعد يكبته. هتحرم من العطاءات لو عملت كزا. وهتتقفل عليك الابواب كلها وابواب المنح
والفتوحات لو عملت كزا وسيسلب منك الايمان ايه يا عم هو انت انت بتقودني لربنا بالعقد النفسية ليه ؟ قودني لربنا بحب ربنا ربنا بان انا اعرف حنان ربنا ومنة ربنا وكرم ربنا وعطاء ربنا. وفي نفس الوقت اعرف جلال ربنا
عزمة ربنا وفي ربنا بالدين مش بالعقد النفسية والله غفور رحيم. انكم انتم وانتم في اول يوم كده اعرفوا ان هو ربنا غفور رحيم انتم غلطتم. بس اعرفوا ان ربنا مغفرته واسعة اوي. ورحمته واسعة اوي وانتم بتتعاملوا مع اله غفور رحيم. لان ياما ناس انتكست بسبب العقد. يا ايها
الذين امنوا ان جاءكم فاسق بنبأ فتبينوا. دخلنا بقى في حزام الامان التاني. احنا قلنا ان سورة الحجرات ست احزمة امان عشان المعجزة فايه هي المعجزة؟ ها؟ قولوا معي. ايه هي المعجزة؟ معجزة ان احنا نكمل مع بعض. معجزة ان ان الناس اللي في المسجد
بعد عشر سنين لسة برضه مكملين مع بعض. ولسه اخوة في الدعوة الى الله. ولسه شغالين في العمل الخيري مع بعض. ولسه بنتقابل في العشرة فاخر والاعتكاف ورمضان والتراويح والدعوة الى الله. والجولات لسة مع بعض دي معجزة يا اخواننا. ان احنا نكمل مع بعض
سورة الحجاج بتديك ست احزمة امان. لو انت قدرت تطبقهم المعجزة دي هتحصل ايه. الحزام الاول منهج التعامل مع القرآن والسنة منهج التعامل مع الدعاة والعلماء ان احنا نبقى فاهمين يعني ايه شيوخنا. يعني ايه علمائنا؟ يعني ايه قال الله وقال رسول الله؟ يعني لما نتشاكل مع بعض
لان فيه شيوخ كبار فوقنا يحكموا بينا. المنهج التاني ان جاءكم فاسق بنبأ منهج التعامل مع الايه؟ مع منهج التعامل مع الاخبار والشائعات. ده له قصة خطيرة جدا جدا جدا بتهد المجتمعات. قلنا هتلر عمل الطابور الخامس في الحرب العالمية التانية. وهد دول بالطابور الخامس
اللي هو ناس تقعد على القهاوي بس كده وتقعد تطلع اشاعات كده. ناس في الاعلام كده تطلع اشاعات كده وخلاص. وتنشر الايه؟ الاراجيف وتهز سقة الناس في الرموز بتاعتها يبقى منهج التعامل مع الاخبار هو اي حاجة تيجي لك عني تقلب علي! اقابلك النهاردة وشك حلو اقابلك بكرة الاقيك مقلوب اصل فيه واحد وقع
بيني وبينك طب واعاملك ازاي وانت بني ادم ودني واعاملك ازاي وانت بني ادم خفيف اصلا كلمة توديك وكلمة تجيبك. اعاملك ازاي ونكمل مع بعض ازاي لو انت كل ما تسمع عني حاجة تصدقها في. لو انا كل ما اطعن في ضهري قدامك ما تدافعش عني. وما تسترجلش معي اكمل معك ازاي؟ واكمل معك
ليه اصلا؟ منهج التعامل مع الاخبار ومع الشائعات. وصيانة اعراض بعض. وصيانة سمعة بعض. الحاجة التالتة وان طائفتك من المؤمنين اقتتلوا فاصلحوا بينهما. منهج التعامل مع الخلافات. كده كده هيحصل خلافات. كده كده هيحصل مشاكل. اوعى تفتكر انها بمبي لا فيها كرامة
وهيحصل مشاكل وهيحصل سوء تفاهمات وهيحصل كلاشات. هيحصل هيحصل. القضية ساعة ما هتحصل بقى احنا هنعمل ايه بقى؟ ها اخوة تقعد فرجاتية قاعدة تتفرج على الاخين وهم بيتشاكلوا مع بعض. وساعتها ليلة القدر هترفع عن الجميع. عن اللي اتشاكلم وعن المتفرجين
لان دول عملوا جريمة الشقاق ودول عملوا جريمة السلبية. لما شافوا المشكلة. فانت قضية منهج التعامل مع الخلاف فاصلحه فاصلحوا فاصلحوا. تلات مرات وراء بعض امر فاء فوري وبواو الجماعة مكلف به الجميع. اصلح بالامر
ان الله لازم يكون عندك ايجابية وروح مبادرة. اول ما تشوف مشكلة بين اتنين. طيب الحاجة الرابعة بعد ما صلحنا بقى ما بين الناس وبعضها. لازم نرسم الحدود هترجع المشاكل تاني. يبقى يا ايها الذين امنوا لا يسخر قوم من قوم قلنا منهج التعامل مع كل مسلم ومسلمة. وقلنا فيها هنا اللي هي الخطوط الحمرا الستة
انا لي ست حواجز بيني وبين اي حد في المجتمع. انا لي حدود. كل واحد مننا حجرة كده زي سورة الحجرات. كل واحد مننا له كيان. له تراب له وضع فقير غني غفير وزير. رئيس آآ آآ واحد معدم. اللي بيدي الزكاة واللي بياخدها. الجميع له ست
خطوط حمرا يجب ان المجتمع كله يحترمهم في كل بني ادم. انت عايش في مجتمع بيديك احترامك في ست حاجات هناخدهم بازن الله. ولكن كان المفروض المرة الجاية منها لا يسخر قوم من قوم ويعني هناخد الكلام ده بازن الله. الصمام الامان الخامس آآ وجعلناكم شعوبا وقبائل لي
تعرفوا منهج التعامل مع الاخر بقى. بعد ما اتصالحنا مع بعض فاصلحوا. وبعد ما عرفت حدودي معك وانت عرفت حدودك معي. وبعد ما انا وانت بقى لي شيوخ واحدين وبقى فيه مرجعية واحدة في علماء الامة. والامة بترجع لعلمائها مش قاعدة تشتم في علمائها في الاعلام. وتكره الناس من
بقى في في كل مكان وفي الاخر نقول المجتمع ممزق لما لازم هيبقى ممزق. لان ما فيش مرجعية دينية واحدة اصلا. لان ما فيش احترام لاهل العلم فكله بعد كده بقى بالهوى. كله بعد كده بقى بالدماغ. فما عدش فيه واحدة بقى خلاص جاء على اهلها شيعة. كل حاجة بقت ممزقة بعد كده ومفرقة
وبقى فيه صيانة للاعراض وبقى فيه تثبت من الاخبار. احنا كده بقينا ايد واحدة. نعمل ايه بقى؟ لتعارفوا. ننزل الواقع بقى. ننزل اللي مغير الدنيا بقى مع بعض. ننطلق للعالم مع بعض. يبقى منهج التعامل مع الاخر. لتعارفوا مش لتقاتلوا ولا زي ما قال
في الصراع الحضارات لتصارعوا لتعرفوا. تعارف الحضارات مش تصارع الحضارات. تعارف الامم مش تقاتل الامم الامم وتعصب الامم ونهب الامم لبعضها. لتعارفوا صمام الامان السادس. قالت الاعراب وامنا قل تؤمنوا منهج التعامل مع الطريق الى الله. خلاص احنا بقينا ايد واحدة يلا نكمل طريقنا لربنا. لان لما كنا مختلفين ومتشققين لكنا هنعرف
نوصل للناس ولا هنعرف نوصل لربنا. فاخر حزامين امان اللي هم منهج التوصيل للناس ومنهج الوصول لله ما جوش غير بعد فاصلحوا ما جوش غير بعد ما عرفنا حدودنا مع بعض. ساعتها نقدر ننطلق لرسالتنا. ونقدر نكمل طريقنا. انما الوقتي سواء في المجتمع بتاعنا او المجتمعات العربية
سرعات السرعات الداخلية مقطعة الامم بتاعتنا. لا هي عارفة توصل لرسالتها ولا عارفة توصل لربها. بسبب الصراعات والنزاعات والشقاقات والخلافات اللي اعدائها اعداءنا زرعوه وسطنا. ما هم لما بيحاربوا القرآن والسنة لما بيشوهوا صورة
هو بيضرب اول حزام امان بعده ما فيش حاجة هتيجي. انا لو اتضرب عندي العلماء وقيمة العلماء وقيمة السنة انا ما عدش في اي اي ترابط بيني وبينك بعد كده. ده ضربها من الاصل بقت بالهوا. شف الهوا بقى هيوصلنا لايه بعد كده لو الاصل الاولاني نفسه اتضرب
يبقى حزام الامان التاني يا ايها الذين امنوا ان جاءكم فاسق بنبأ فتبينوا ان تصيبوا قوما بجهالة فتصبحوا على ما فعلتم نادمين. هي ايه القصة يا جماعة القصة ان الوليد ابن عقبة ابن ابي معيط النبي عليه الصلاة والسلام بعته لبني المصطلق قال له رح هات الزكاة. الوليد ابن عقبة كان بينه وبينهم اصلا مشاكل جامدة في الجاهلية
فرايح خرجوا يستقبلوه بقى بالافراح. رسول رسول الله صلى الله عليه وسلم. هو بقى زعلان منهم ومقفول منهم وفيه مشاكل نفسية منهم مسلا فعايز بقى يجيب فيهم حاجة مشكلة. هو لما خرجوا له افتكر المشكلة القديمة اتهيأ لهم ان هم يقتلوه قام هربان وقام راجع تاني
قال ده بينوم كانوا هيقتلوني. المهم رجع للنبي عليه الصلاة والسلام ما قدرش يقول اللي حصل في الحقيقة. طب يقول ايه؟ ما هيقول يا رسول الله انا خرجوا لي خفت احسن يكونوا ناويين يقتلوني
كان بيني وبينهم مشكلة زمان قال له قال له يا رسول الله انا رحت لقيتهم ارتدوا ومنعوا الزكاة وكانوا هيقتلوني. على طول ده ده ايه ايه ده انا القصة الاولانية على فكرة لسة القصة ما خلصتش. جت القصة التانية على طول الناس يا رسول الله قاتلهم يا رسول الله. اغزوهم
يا رسول الله لا تتركهم يا رسول الله. السندوتش اكتر شخصيتين لو عايز تحافز على اي علاقة في حياتك. ما تدخلش الشخصيتين دول فيها. يعني علاقتك بمراتك تهمك اوعى تدخل الاتنين دول فيها. لو علاقتك باخ من
تهمك اوعى تدخل الاتنين دول فيها. اي حد في الدنيا علاقتك به تهمك اوعى تدخل فيه شخصيتين. شخصية طيور ظلام الاخ السقة. يا ابني انت جبت الكلام ده منين؟ انت ولعت الدنيا. انت بهدلت اخوانك انت جبت الكلام ده منين؟ اخ سقة قال لي
مين الاخ ستروح للاخ السقة؟ انت يا ابني جبت الكلام ده منين ؟ اخ سقة قال لي. مين الاخ السقة ده ربنا سماه في القرآن فاسق. ان جاءكم فاسق اللي بيتكلم من غير بينة في اعراض الناس وبيوقع بين الناس. ده اتسمى في القرآن فاسق. طيور الظلام. اللي يستغل ان انت مدي ضهرك لاخوك
فالدنيا ضلمة بينكم. يبدأ يطير بقى وينقل اخبار كدب من هنا. فيه اخوة كده انا شفتهم من يوم ما التزمت من خمسة وعشرين سنة ربنا يثبتنا حتى نلقاه يا رب
وانا بشوف النموزج ده قدام عيني. اللي مش ما بيلاقيش طريقة يقرب بها من الدعاء والمشايخ غير انه ينقل له اخبار عن حد. ده فلان عمل. ده فلان قال يا اخي ده المفروض ده والله. المفروض ده اول ما يظهر في حياتك تدي له على دماغه على طول. تعلمه ان ده انسان فاسق. انت انسان
انت بتقطع ما بين الناس وبعضها. انت انسان نمام يا كداب. يا كداب يا نمام. انت انسان انت انسان ربنا شف قال عليك في القرآن ايه اولاني طيور الزلام. النوعية التانية المسخنة بقى. اللي هو اول ما يقول لك ده فلان قال هل يا نهار ابيض! وانت هتسكت! وخد بالك بقى! ده
ونفسيته منك طول عمرها كده اصلا. يا عم انت عارف اصلا الكلام ده صح ولا غلط؟ يا عم هو انت عملت فتبينوا؟ هو انت عملت فتسبته؟ يا عم حرام حرام عليك. هو الاتنين يا عيني يقوموا عاملينك سندوتش! ده يقوم داخل من ناحية بالكلام الكدب. ده عمل
وسوى وقال وده يقوم نخل من ناحية بالتسخين وهو نيته حلوة. ولكن اقتل واغزو واعمل واوعى تسكت. ولازم يتأدب النوعية دي انا عارفها ما بتجيش غير بالشدة وانت اللي خليته يعمل كده من طيبتك معه. وانت والاتنين يعملوك سندوتش يا عيني. حتة جزوة النار الصغننة اللي كانت
مشكلة صغننة تبقى حريقة. عشان كده شف بقى ربنا بيقول ايه ان جاءكم فاسق بنبأ فايه؟ فتبينوا ده ده الاول طيور الزلام. اللي هو بينقل اخبار غلط اصلا. وقعوا بين الناس وبعضها. بعدها واعلموا ان فيكم رسول الله لو يطيعكم في كثير من الامر لايه
لعنتهم مين اللي لو يطعكم المفسرين اولى مين ؟ اللي هم اول ما سمعوا الخبر اقتلهم يا رسول الله. اغزوهم يا عم بس بالراحة هو انت عارف انت عارف اصلا صوتكم
يروى ان النبي صلى الله عليه وسلم ارسل خالد ابن الوليد وقال له اسمع الاذان. شف الاول الاذان فذهب خالد وسمع الاذان من بني المصطلق. ورآه يصلون الجماعة فرجع للنبي صلى الله عليه وسلم واخبرهم بما قرت به عينه. فيروى ان النبي صلى الله عليه وسلم قال التأني من الله والعجلة من الشيطان
احنا هندخل وهنقاتل وهنعمل مصايب في خلق الله. بسبب طيور زلام وتسخين من ناحية. حد النوعيتين دول اخطر ما يكونوا عشان كده ليه ربنا اتكلم عن دول اللي لو يطيعكم في كثير من الامر لعاندتم اللي هو واخد الدين بالحماس. واخد الدين بالسخونية. عارف انت الاخ
التخن ده هو مش وحش بس هو كل حاجة عنده سخنة. عارف التلاتة اللي راحوا يزوروا النبي عليه الصلاة والسلام؟ ها عبادة النبي ايه ؟ ها حداشر ركعة. بس وبيصوم ايه؟ اتنين وخميس وتلاتاشر واربعتاشر وخمستاشر يوم بس. طب وعليه الصلاة والسلام بقى بيقعد يزكر ربنا كم ساعة بالنهار؟ جلسة الضحى بس
طب وبعدين يا جماعة لا لا لا ده النبي بقى وربنا غفر له. انا هاصلي من العشاء للفجر كل يوم. مش هانام لحد ما اموت. وانا مش هتجوز. هو ايه اللي دخل
مش هتجوز كده. وانا مش هاكل لحمة مدى حياتي. هو ايه هو هو انت وانا هفضل اصوم يوميا الى ان اموت هو فيه ايه ؟ فيه نوعية كده هو يعني البعض يفضل انها ساخنة. دي نفسية ناس فعلا. هو
اصلا نفسيته هو ما يعرفش ما يحبهاش ابدا هادية وحكيمة. ما يحبش اولئك هم الراشدون دي. والدنيا هادية حكمة حكمة مين ؟ هو عايز الدين يبقى حريقة. لان هو اصلا نفسيته درامية. فعايز الدين يبقى ولعة. فلازم العبادة تبقى ولعة. يا اما الدعوة تبقى ولعة. يا ابني بالحكمة
بالراحة الدنيا مش كده. الموضوع مش لازم يبقى انت عندك فرامل. لازم تبقى فاهم. فالنبي عليه الصلاة والسلام قال اني اصوم وافطر واقوم وانام واتزوج النساء. فمن رغب عن سنتي فليس مني. واجري في الجهاد في سبيل الله بالحماس. واجري في العبادة بالحماس. ففي
في نوعية كده لو يطيعكم في كثير من الامر لعنتم. اللي هو ماشي ورا الحماس الديني. مش ماشي ورا السنة. مش ماشي ورا هدي النبي في العباد. ماشي ورا مزاجه مزاجه النفسي انها تبقى حريقة. فهو عايزها تبقى حريقة دايما في كل حاجة. ده مش دين نفسية فرق ما بين نفسيتك
وما بين الدين. الدين اللي انت خدته من العلماء. نفسيتك مزاجك وقراراتك وانطلاقاتك. احيانا بتبقى طبيعة نفسية. مش بيبقى تدين صادق عن علم في السنة احنا محتاجين نتعلم يا جماعة. احنا محتاجين نصحب العلماء. انتم في خطر. والله يا اخواني انتم في خطر. ولو
وقفتم على الدروس بتاعتنا اللي بتحضروها انتم في خطر. لازم تبقوا تحت اقدام العلماء. العلماء زي الشيخ مصطفى العدوي زي العلماء الناس اللي افنت عمرها بين كتب العلم لازم ده عمود من اعمدة الانارة اللي ما ينفعش يغيب عن حياتك. ولا عن
حياتك ابدا. لازم ليه ؟ هو ده ده صمام امان. عارفين المصنع الكبير تلاقي فيه حتة بتاع آآ صمام صغنن كده سانتو في المصنع اللي عشرين فدان في عشرين فدان. ده ايه ده! ده بتاع امان. ده ده لو مش موجود المصنع ده كله يولع في لحزة! فانت ممكن ايه يعني ان العالم يبقى
العالم ده ممكن في لحظة تفتن تقلب مدخلي. تقلب والعياذ بالله تكفيري. تقلب والعياذ تضيع. وتضيع منهجيا وتبقى وانت فاكر نفسك بتاع دي او تنتكس وانت مش فاهم انت فاكر ان ده الدين ليه ؟ لانك ما فهمتش قيمة صمام الامان بتاع العلماء. عشان كده في دستور الملتزم الجديد
كنت بقول لكم ان في خمس اعمدة انارة في حياتك. فاكرين منهم ايه ؟ من ضمنهم اهل العلم ان لازم يبقى فيه حد من اهل العلم في حياتك. من ضمنهم الداعية اللي
من ضمنهم محفظ القرآن اللي بيحفظك. من ضمنهم الصاحب الصالح اللي اللي بيمشي معك الاخ بقى اللي احنا هنيجي له الوقتي. من ضمنهم الاخ الكبير اللي سبقك بتاع تلت اربع سنين اللي انت تعامله كانه مربي لو انت ما لقتش مربي. ويوجهك وتسترشد بكلامه لانه زاق خبرات. حتى لو ما طبقهاش كلها زاق خبرات
لازم تفهم لازم تبقى راشد. فالنموزجين دول جم قبل نموزج وان طائفتان من المؤمنين اقتتلوا فايه؟ فاصلحوا ايه بقى ؟ فيه حد زكي يقول لي ليه ؟ ها؟ هم دول السبب. ايوة. ازاي بقى ؟ يعني ليه الاول
نموزج طيور الزلام والمسخناتية الاتنين. اللي جاب الخبر واللي ولع اللي مسك الخبر وولع الدنيا بقى وعايزها تبقى حريقة الله اكبر النهاردة الحمد لله والشكر لله. ده هتبقى حاجة هو هو بيحب الجو ده اصلا. طول عمره بيحب الجو ده. والاقيه في الدين كمان ده الدين بقى فول اوبشنز بقى
ده انا كده خلاص يعني. ليه النموزجين دول جم قبل نموزج فاصلحوا فاصلحوا فاصلحوا. عارفين ليه؟ زي ما الدكتور احمد بيقول كده لان النموزجين دول حولوا الجزوة لحريقة. فانت تيجي تتدخل تصلح ما بين اخين مسلا
شكله مع بعض او واحد من الدعاة وتلميزه او ايا ما كان بقى نمازج الخلافات اللي بنشوفها او او اخيين في بيت الامام كده. تدخل تلاقي المشكلة حريقة مهولة وده تقف معه تقول ما انتاش عارف عمل ايه. ده ده مخرب ده خطر على الاسلام اكتر من اليهود والنصارى. يا راجل
ده اخطر من شارون ونتنياهو. اه ده ده اخطر من نتنياهو والله. انت مش عارف حاجة اصل انت طيب. اصل انت على نياتك. انت انت مشكلتك انك طيب اصلا وبتاع ربنا. انا اللي فاهم وانا اللي عارف ده ايه. تروح للتاني. يا عم انت مش فاهم حاجة. ده مصيبة. ده عمل وعمل وعمل
الحريقة دي اصلا حجمها الحقيقي قد كده هو. مين اللي عملوها حريقة؟ طيور الزلام والمسخناتية. فانت اول ما تقعد معهم كده استنوا بس خرجوا لي طيور الظلام والمسخنة قيام الليلة. اي حد عنده كلمة او اتهام لاخوه ما عليهوش دليل يبقى اللي جابه لك واحد فاسق. غيرت
خرجه اصلا واي حد يسخنك على اخوك يبقى ده واحد مسخناتي سبك من كلامه. ايه ايه الجزء اللي عليه دليل؟ اما تيجي تحقق الجزء اللي عليه كده ليلة القد كدهو. قد كدهو. تقوم بعدها لما تدخل فاصلحه فاصلحه فاصلحه. انت بتحل مشكلة قد كده اهو. ها وربنا قال
تلات مرات. يعني كأن المعنى حاول خمسين مرة انك تصلح بينهم. بكل طريق. من لازم يتصالحم يعني لازم تصالحوا بالقوة بالعافية بالفضل بالعدل لازم يتصالحوا دي لازم يتصالحوا بعد ما اتصالحم صلحنا بينهم يقوم ييجي ايه لا يسخر لا تلمزوا لا تنابزوا لا تجسسوا لا يغتب اجتنبوا
كثيرا من النظر اللي هو ايه؟ صالحنا ياللا بقى نرسم حدود بينا وبين بعض. ياللا نعيد رسم الحدود. لان معظم المشاكل حصل بسبب ان ما كانش في حدود اصلا تعالوا بقى بعد ما صلحنا نعيد ترسيم الحدود ما بينا وما بين بعض. في ست حدود بينا وبين بعض. نيتك خط احمر
كزا خط احمر كزا خط احمر مركزي خطاح رسمنا الحدود يلا بقى نتعارفوا يلا ايدي بقت في ايدك تاني رجعنا ايد واحدة تاني رجعنا حجرات بيت واحد تاني يلا ننزل ننطلق للعالم لتعارفوا جعلناكم جوابا لتعرفوا وياللا
ننطلق الى الله تاني. قل لم تؤمنوا ولكن قلوا اسلمنا يلا نكمل الطريق. لربنا ولما يدخل الايمان في قلوبكم. يلا نكمل الطريق للناس من اجل رسالتنا ويالا نكمل الطريق لله. من اجل اخرتنا. يبقى امتى بقى عرفنا نكمل اما رجعنا ايد في ايد بعض تاني. في واحد منكم بقى
زكي كده ومركز معي خمستاشر في المية. يقدر يقول لي من سورة الحجرات بترتيب سورة الحجرات. ادي اخين متشكلين اهم. هاتوا لي اتنين يتشاكلوا انت شكلك طيب بس تعال يعني مش مشكلة تي شيرت احمر برضو كده يعني يجيب خناقة ايه هقولك ايه بس يا اسماعيل
هل انت برضو شكلك طيب كده تعال تعال. اه الاتنين دول يا جماعة شايفين شكلهم يعني الشر بيقدح في عيونهم ازاي؟ زعلانين من بعض جدا جدا جدا. اول دنيا بصوا يعني هيولعوا في بعض. حد يقدر يقول لي دلوقتي هيتدخل يصلح بينهم ايه الخطوات؟ من سورة الحجرات بترتيب
سورة الحجرات باعجاز ترتيب سورة الحجرات. بنفس ترتيب احزمة الامان اللي ربنا اتكلم عنها. اول خطوة ايه؟ لا اول خطوة لا تقدمه بين يدي الله ورسوله. ترضوا تتحاكموا لشيخ؟ ترضى تتحاكم لشيخ؟ يبقى انت رجل على المنهج ترضى تتحاكم لشيخ تبقى انت
حتى لو انت شيخ حتى لو انت شيخ الاسلام ما حدش شاف نفسه ساعة المشاكل. لو انت شيخ المشايخ ساعة المشكلة تجيب شيخ يحكم بينك وبين التاني خلاص انت بقيت خصم في مسألة. يبقى اول اول خطوة اول حزام امان ارجع للعلماء. ارجع لورسة حبيب الله محمد
ترضوا نتحاكم للشيخ مصطفى؟ اه نرضى نعمل قعدة. يبقى دي اول حاجة. ابن انكسار للعلماء والرجوع للمرجعية الواحدة. لان انا امتى باقول قال الله وقال الرسول يبقى ازا هم الاتنين اتشاكلوا في حتة ضلمة. انا اول حاجة اعملها ايه ؟ ارجعهم للحتة النور. الحتة النور
اللي هي ايه ؟ قال الله وقال الرسول. مين اللي عرفها العلماء؟ ترضوا نرجع للعلماء؟ اه الحمد لله خدتوهم من الحتة الضلمة للحتة لايه ؟ النور الدنيا هتبقى باينة هنا. المشكلة التانية
ان جاءكم فاسق بنبأ وايه ولو يطعكم في كثير من الامر لايه لعنتهم. يبقى تاني خطوة في حل المشكلة ايه؟ اسمع من الاتنين انت ايه بقى مشكلتك معها؟ وانت ايه مشكلتك معها؟ اسمع من الاتنين ها وكل ما واحد يقول لك كلمة ما لهاش دليل ها كرباجوا مين اللي قال لك دي
اخ سقة جاب لك دليل لأ ده فاسق. مين اللي قال لك دي؟ ده واحد والله نصحني. ده مسخناتي. لو اتخرج كل كلام التسخين وكل كلام طيور الظلام الاخوة السقة اللي ودونا بستين مصيبة وودونا في ستين داهية ووقعوا بين الشيوخ وبعضها والدعاة وبعضها والاخوة وبعضها. والاخوات النمامين نقلت الكلام الهمازين اللي
المغتابين اللي قاعدين ينهشوا في اعراض المسلمين. وفاكرين ان ده دين ولسانهم سابقهم والعياذ بالله. ولسانهم طويل علينا ومقطعين بسبب لسانهم خرج ده منها. تقوم الحريقة تهدى وتبقى ايه؟ جزوة. ياللا بقى المشكلة طلعت في الحقيقة قد كده هو. فاصلحه
فاصلحوا فاصلحوا زام الامان التالت. اللي هو منهج التعامل في الخلافات. نبدأ نتعامل بقى ونبدأ نصلح مرة بالفضل ما نفعش. يبقى بالعدل. مرة بالرزق ما نفعش يبقى بالشدة. المهم لازم يصالحه. بعد ما تصالحوا مع بعض الف مبروك. الف مبروك اتصالحت على اخوك. انتم ناس كويسة. صح كده؟ مش فاهم
حاجة اعادة رسم الحدود. خد بالك بقى يا باشا. انت مشكلتك معها ان في ست حدود بينكم وبين بعض. كل واحد له ست حقوق ست في خطوط حمرا ما حدش يعتدي عليها. ولا يقرب منها. مشكلتكم ان انتم ما احترمتوش بعض فيها يقينا فده اللي دخل الاشكال. اعادة
رسم الحدود. مع احيانا اجي اتكلم مع حد من اخواني. يقول لي مسلا انت عملت كزا ليه؟ اقول له يا اخي والله ده انا ما كنتش اعرف. قال لي لأ. انت كنت تعرف. اقول له
صوتك ربنا وانا ما اعرفش! انت ما لك بنيتي! يا ابني مش من حقك ان انا لو قلت لك تبرير لحاجة عملتها انك تتهم نيتي. وده من خلاف بينا اصلا مش من حقك. نيتي خط احمر. اجتنبوا كثيرا من الظن. نيتي خط احمر. مش بنعاد. لو الحدود دي
بعد كده خلاص اللهم بارك اترسم الحدود بينهم واكتشفنا ان العلماء وحدوا منا هما سر وحدة الصف وخرجنا طيور الزلامول بسخانات لو فهمناهم انهم كانوا هيودونا في داهية. وكات هتبقى حادسة افك تانية. لولا ربنا ستر وصلحنا بينهم. وعرفوا حدودهم مع بعض. يلا نعمل ايه بقى؟ جعلناكم شعوبا وقبائل
انا عندي طريقين طريق الى الناس لانقاذ الناس من خلال تعريفهم بالاسلام وعظمة الاسلام وطريق الى الله من اجل ترقية الايمان في قلبي يلا نكمل طريقنا للناس. شعوبا وقبائل اللي تعرفه. وياللا نكمل طريقنا لله. ولما يدخل الايمان في قلوبكم الف مبروك يا باشا
فاحنا شفت يعني ترابط اعجازي ترتيب اعجازي. يعني الصورة ترتيب عملي. القرآن مش بيديك كلام وقواعد بس. ده بيديك سيناريو. بالتعبير الاعلامي اسمه ايه؟ سكريبت. بيدي لحل المشكلة. انت هتعمل ايه ؟ طب لو هو من الاول رفض تدخل العلماء يبقى ده انسان ضلالي اصلا من الاول. يبقى ده عبد هو اه اصلا من الاول. اللي مش عايز قال الله وقال الرسول
ومش عايز يدخل حد يا عم هات لي عالم من الصين وهنسافر مع بعض ليه؟ ما فيش حد من العلماء عاجبك خالص في الدنيا؟ يعني انت بتعبد دماغك بقى لو من اولها
الخطوة دي لا تقدموا بين يدي الله ورسوله يبقى ده مش تبعنا. يبقى يا ايها الذين امنوا ان جاءكم فاسق سموه لي اخ سقة بس طب ما قوليش ربنا سماه فاسق. ما دام مش جايب دليل على ما يقول. بنبأ النبأ هو الخبر العظيم. يعني عشان تتعلم ان اي حاجة تتعلق باخوك ده
خبر مهم مش لعبة. اعراض الناس مش لعبة. فتبينوا ففورا روح المبادرة والايجابية مش آآ يا عم انت ممكن تاخد رد فعل تاني. يا عم اصلا انا عارف ان ده بتاع كلام اصلا وميكانيكي بوق يا عم وبص سيبك بس من اللي هو بيقوله ده. هل ده رد فعل سليم
لأ مش هاض دفاع سليم. اعرف واحد من اخواني ما شاء الله يعني الدعاء برضو. اول ما يسمع ان حد قال كلمة مسلا على حد. يقوم نازل له. انا ومستنيك مسلا قدام كزا. تعال لي. يقوم جاي. يقول له انت قلت كزا. يقول له اه. مين اللي قالها لك؟ يقول له فلان. يقول له فلان ده في بلد كزا؟ اه يلا نركب ونروح لفلان
يلا نطلع فتبينوا الموضوع ده قطع به السنة ياما في ضلالات وتفريق بين الناس ليه؟ لانه كل واحد عرف انه هيتحاسب على الكلمة. اصل هي كان ممكن ربنا يقول فتجاهلوا ليه؟ اصل يعني ده ناس بتتكلم في اعراض ناس وناس جهلة وسيبك منهم
ربنا ما قلش سيب منهم. ده القراءتين والقراءتين عشريتين. قراءة فتبينوا وقراءة ايه؟ فتثبتوا. يبقى التبين والتثبت طب ليه القراءتين دول؟ ده معناه ان لازم رد فعل ايجابي. لما حد يجيب لك خبر عن حد او خبر عن طب ليه رد فعل ايجابي؟ طب ما يشتمه وخلاص. يعني كان ممكن
يعني مش يعني ايه خلاص مش هصدقه يا رب. وهقول انه كداب من غير اي حاجة. لا يا حبيبي. اصل دا مصيبة وسطكم وانتم مش حاسين ده هيوديكوا في ستين ده عامل زي السمري كده. بزرة فساد مزروعة جوة الصرف. فجأة خلتهم يعبدوا العجل سيدنا موسى راح لميقات ربه
راجع بالتوراة لقاهم ساجدين لعجل. سايبهم بيصلوا ويصوموا وربنا رجع لقاهم بيصلوا ويصوموا العجل. بسبب بذرة فساد موجودة جوة وما حدش حاسس بها. ده بذرة فساد جوانا. يبقى لما تتبين وتكتشفه انت وقفته. انت اتكيت على الاف بتاعه. فتبينوا انتم لازم
يبقى عندنا ايجابية يا جماعة ده دين يا اخوانا احنا بنحافز على دينا. انا مش بحافظ على علاقتي بك. انا يا اخوانا مش قضيتي زي ما بتزور قريبك اللي رفع عليك قضية ولا زلمك ولا
سرق ورسك ولا وتجيب له هدية وتدحك في وشه وتعيد على ولاده. هو انت يعني انت هو القضية انك مش انت في لفتة بيضا من جوة وطيب كده وبقى وسهل الزمن. القضية انك بتعامل رب هنا. هو انت لو بتعامله مش هتطيق تنزل في البلد اللي هو فيها اصلا! انما انت بتعامل مين ؟ بتعامل ربنا
فالقضية قضية دين. احنا بنحافز على وحدتنا. زي الكلمة الاساسية اللي هي كلمة الايه؟ الحجرات. يعني ايه كلمة الحجرات؟ ها؟ الحجرات يعني ايه؟ يعني البيت بيتكون من حجرات. انت لك حجرة واختك لها حجرة واخوك له حجرة. ووالدك له حجرة انما في النهاية انتم ايه؟ انتم بيت واحد
طب انا الوقتي بقى عايز ابني انا بقى بيت ولوحدي واروح طب ليه ؟ طب ما البيت حواليه مساحة فاضية كبيرة اوي. يا عم ابني لنفسك اوضة مليون متر بس خليها مربوطة بالبيت. اكبر بس ما تكبرش على البيت اللي انت طلعت منه. اكبر من غير ما تفصل عن اخوانك. اكبر من غير ما تقطعنا
واتمزقنا وكل واحد يكبر يروح يعمل جزيرة لوحده ونبقى جزر في الاخر. اكبر بس وانت موصول باخوانك ما تكبرش على اللي انت اتربيت معهم ما تكبرش على اللي انت حفزت قرآن معهم. يا عم انت بقيت بكرة داعية. ودا بقى بكرة محفز قرآن. زي الدنيا بالزبط. شلة مع بعض في سانوي. دا بقى
وده بقى رجل اعمال وده بقى يعني مسؤول في البلد. وده بقى آآ رئيس مجلس ادارة مش عارف ايه ولا وكيل وزارة ده بقى واحد واقف مسلا في سوبر ماركت مسلا بيبيع ويشتري وده بقى هل هم بيفصلوا عن بعض بعد كده؟ المفروض لأ
المفروض انتم بتكملوا كاصحاب. هو في الدين كده. احنا بنحفظ قرآن مع بعض. وبنحضر درس مع بعض. واهو قاعدين مع بعض اهو. انت بكرة بابداعي الى الله. وانت بكرة مفكر اسلامي وراجل وانت بكرة بقيت محفز قرآن. وانت بكرة عملت جمعية خيرية. وانت بكرة عملت موقع نت اسلامي ما شاء الله اللهم بارك. وانت بكرة
بقيت راجل ربنا فتح عليك في موقع في الدنيا تجاري او في الجامعة او كده. وبقيت برضه مستمر في التواجد في بقية الايمان. وان كان ما يعني ما انتاش ايه
وانت وانت هل بقى خلاص يا عم وانا ما لي بك انا بقيت داعية صاحب الدعاء وانا بقيت محافظ قرآن اكبر بس وانت في نفس البيت فكلمة الحجرات نفسها كلمة جبارة. ان ازاي نفضل مكملين مع بعض؟ كبر البيت. ما تشقوش. كبروا. يا عم ابني لك اصرف مليون
متر في مليون متر بس مع البيت. بس موصول بالبيت ما تقطعش. ما تعتقدش ان الدين ايه؟ زي الدنيا كده. خلاص يا عم انا دخلت كلية هندسة لو انت دخلت كلية علوم انا اعرفك وانت تعرفني انها خلاص بقى. يعني كان في يوم من الايام اصحاب وراحت ما فيش الكلام ده. في الدين ما فيش الكلام ده. كلها طرق الى الجنة وكل
محتاجين بعض. آآ فتبينوا ان تصيبوا قوما بجهالة فتصبحوا على ما فعلتم نادمين. واعلموا ان فيكم رسول الله كلمة جميلة اوي. فيكم رسول فيكم جوة قلبك وجوة مشاعرك وجوة حياتكم هي كلمة تدل ان النبي عليه الصلاة والسلام كان منتشر وسط المجتمع فيكم مش
داعية ميداني. عايش وسط الصحابة عليه الصلاة والسلام. فيه بيت ده بيفطر. فيه بيت عتبان ابن مالك بيفطر. ورايح يزور الصحابي ده لما وقاعد مع الصحابي ده في بيته والمقداد جاي يبات عنده في البيت عليه الصلاة والسلام وبيصلي مع الصحابة ومع اهل الصفة في المسجد النبوي وفي قيام الليل عايش وسطهم
عليه الصلاة والسلام. اهل الدين لازم يعيشوا وسط المجتمع. اهل الدين ما ينفعش ينعزلوا عن المجتمع. ما ينفعش يبقى نجم يزهر ساعة ما يتكلم سم يختفي. ده يمشون على الارض دي هونا دي اكسر اسر في نصر الدين من ان هو يتكلم بس. لازم اهل الدين واعلموا ان فيكم رسول الله
انت لو عايز تقصر في بلدك لو عايز تأسر في كليتك خليك وسط الحياة فيها اتعرف على الناس وانشر الدين وانت بتتحرك في الدنيا واعلموا ان فيكم رسول الله المفروض النبي عليه الصلاة والسلام يبقى فينا جوة قلوبنا وجوة مشاعرنا اخلاقه طابعة فينا اخلاقه بصمة علينا
عليه الصلاة والسلام. لو يطيعكم في كثير من الامر لعاندتم. يا عم انت نفسيتك سخنة. يا عم انت حماسي. يا عم انت لو مشيت ورا دماغك في العبادة كل مرة تعمل جدول عبادة يطلع روحك ويقفل بينك وبين الدنيا ويخليك لا انت عارف تزاكر ولا انت عارف تصل رحمك. ليه؟ اصل انت عايز تقعد
كتير قوي قوي انت اخ سخن غلط. او تيجي تعمل جدول في الدعوة الى الله. عايز تشتغل ليل نهار في الدعوة. ولا تتوقف. مزاكرتك تروح. وصلة رحمك تروح وعبادتك تروح. يا ابني هو انت كل ما تصلح الجاكيت البنطلون يضرب تصلح البنطلون الجاكت يضرب! حبيبي خليك متوازن. السخونية
لعنتم السخونية هتعنتك في الاخر. خليك انسان عندك جدول عبادة عاقل. اولئك هم الراشدون جدول اوراد كده عاقل زي الاوراد اللي احنا قاعدين بقى لنا شهور بنتكلم فيها. عندك في الدعوة مهمة عاقلة. انا بدي كلمة في مسجد صغير كده في صلاة سابتة
بتخليني اقعد ساعتين كل اسبوع احضر الكلمة كده وبزيد علميا. وبنزل برة مسلا جولة او انا مسلا لي واحد صاحبي كل شهر شهرين بركز على واحد غير ملتزم ادعوه الى الله
فردية يعني ايه ؟ لحد ما ربنا يستعملك اكتر من كده بقى عاقل عاقل. باطلب علم والله انا باخد مع فلان مجموعة علمية كده ، باخد مادتين او تلاتة علميين وباخد
تجويد او قراءة حفص بفضل ميت. لو بحفظ قرآن مع فلان بحفظ ربع في الاسبوع. فضله منة الله. راجل احيانا في نفس الوقت شايف دنيتي وشايف مسئولياتي وشايف اسرتي اشتغل عشان يبقى معي فلوس عشان اقدر اتجوز وعشان ابقى انسان يعني الفقر ما يدمرليش ديني بعد كده وفي نفس الوقت انا راجل عندي
ولي يوم في الشهر كده تلتاشر واربعتاشر وخمستاشر مسلا في الشهر وانا بصوم وبفتكر الصيام كده بقوم بقى ماسك التليفون واتصل بقرايبي ازور حد من قرايبي كل شهر ابارك لحد من جيراني. انا واحد عاقل هادي كده. يعني الدنيا تبقى ماشية عاقلة. الدنيا الحريقة دي بتخلي حاجة واحدة حلوة وكل الباقي وحش
وكل الباقي غلط يبقى في حياتك حاجة واحدة بس. حلو اوي اوي اوي اوي اوي. عارف زي واحد البايسيبس عنده قد كده اهو. ها وباقي العضلات بتاعته هزال يا عيني
لا ترابيس ولا تراي ولا بتاع ولا الدنيا عنده كلها اوزان. فهو جلد على عضمة بس عنده عضلة واحدة قد كده هو. هو بالزبط بقى الاخ المتدين كده هو عنده تضخم في نقطة وباقي النقط يا عيني هزال. هزال. طب ليه؟ لو يطيعكم في كثير من الامر عليه وده دور العلماء
فهموك ازاي توصل لربنا معه. لعنته. ولكن الله حبب اليكم الايمان وزينه في قلوبكم. وكره اليكم الكفر والفساق والعصيان. حبب وكره الدين بقى حب وكره. مشاعرك بقت مع الدين. هواك بقى مع الهدى. بقت مشاعرك مش انت من جواك. الله! يا اخي ده
المتبرجة دي بنت جميلة والله انما استغفر الله العزيم واتوب اليه. انا لازم اجاهد نفسي والله يا اخي والله تبقى داخل على اليوتيوب كده وقاعد تتفرج على المقطع الديني. وعينيك
تخطف كده في الشريط اللي على اليمين ولا على الشمال وعارف ان فيه حاجات وعايز تبص لأ استغفر الله العظيم واتوب اليه. هو حاجة جميلة. ده اولئك الذين امتحن الله قلوبهم
تقوى. انما هنا وكره اليكم الكفر والفسوق والعصيان. ده اعلى بقى. انك انك هترجع لما بتشوف هتتقيأ اللي في بطنك. لما بتشوف معصية ربنا. استغرب لما تشوف الادان بيدن والناس قاعدة في الشارع
على القهوة. مش قادر تتخيل او تتخيلي يعني ايه ربنا يعصى! يعني ايه ربنا ينادى ينادي ويعرض عنه سبحانه وتعالى؟ بقى هواك تبعا لما جاء به النبي صلى الله عليه وسلم. حبب وكره. مشاعرك بقت مع الدين. ده مقام عالي جدا. وعايز مجاهدة لحد ما انت مين جوة نفسك تتغير
عشان كده ربنا في الاخر قال اولئك ايه؟ هم الايه؟ الراشدون. هو ده الراشد. هو ده العاقل. هو ده اللي معه خط السير. فضلا من الله ونعمة. اوعى تفتكر ان انت دلوقتي قاعد في المسجد بتسمع عن ربنا. وصاحبك قاعد قدام النت قدام موقع يعني موقع يعني نجس والعياز بالله. اوعى تفتكر
لان انت ازكى منه. اوعى تفتكر ان انت دلوقتي مسلم وفي بيت ربنا. لانك انت ازكى من اللي واخدين نوبل. او انت اكثر عبقرية في العالم. انت في ناس كتير اوي اوي كفرة ازكى منك واغنى منك واعقل منك. وجعلنا لهم سمعا وابصارا وافئدة
شفت ربنا بيقول ايه ؟ ما كانوش جهلة ما كانوش استغفر الله العزيم بهائم بشرية. ما كانوش متخلفين ما كانوش قوم متخلفين حضاريا جعلنا لهم سمعا في السيوف برة لغة الحوار اللي بينهم. والية السماع ولغة الحوار والتآلف والوحدة. يخرب بيت شيطانكم! ده انتم
جبابرة ده انتم عباقرة. وابصارا تشوف كلامهم في التنمية البشرية. وكلامهم في علم التخطيط. وكلامهم في في الادارة والترتيب. وكلامهم في علوم الحديثة يا ولاد الايه ؟ ابصارا دعباقرة. وافئدة تشوف الافكار بتاعة الافلام اللي خدت هوليود ولا
خدت اه اوسكار ولا تبكي تبكي من كتر كمية المشاعر والاحاسيس الرهيبة. المشاعر الانسانية الرهيبة اللي جواهم. ربنا بيقول لك انا اديتهم اديتهم مواهب انسانية جبارة. خدوها مع الدنيا فجروها ومع ربنا اجلاس. ومع ربنا جحدا. اشمعنى مع ربنا؟ مشاعركم تجاه مشاعركم تجاه
اطفال تايلند ما طلعتش تجاه اطفال سوريا ليه ؟ مشاعركم تجاه الدنيا ما طلعتش تجاه ربنا ليه اساتزة مشاعر وفكر وعبقرية لما يكون تبع المصلحة الدنيوية. يعملوا لك الموبايل المزهل ده. اما ييجي الكلام عن ربنا الغباء ينزل
والجحود ينزل وقفلت دماغي ازاي ؟ دي ما طلعتش هنا ليه ؟ وجعلنا لهم سمعا وابصارا وافئدة. فما ما اغنى عنهم سمعهم ولا ابصارهم ولا افئتهم من شيء. عشان كده فضلا من الله ونعمة. انك تعرف ان قعدتك
فضل من ربنا. ان ربنا اختارك. ان الادب هو مش النعمة ان ابنك يبقى غني او انت تبقى غني. او يبقى في عربية مستنياك برة النعمة ان يبقى قلبك دلوقتي في الايمان. النعمة ان ربنا يهز باخلاقك بالدين. التفضيل مش
انت دلوقتي معك عربية اعلى ماركة. او ان انت الوقتي بتكسب في اليوم كذا. التفضيل ان الله يفضل قلبك عليه على غيرك في منسوب الايمان. انك انت تفهم هو ده الفضل وهو ده النعمة. فضلا من الله ونعمة. اوعى تفتكر انك متدين عشان انت زكي
اوعى تفتكر انك جيت هنا بشطارتك. اوعى ده لولا تيسير الله ما اصبت خيرا قط. والله عليم فضلا من الله ونعمة. والله ايه عليم اي عليم بمن يستحق هذا الفضل. يعني لو احنا جينا دلوقتي وقلنا المسجد ده ان شاء الله
بعد خمس سنين او عشر سنين هيطلع منه خمسة دعاة من الدعاء اللي هيبقى لهم تأثير كبير قوي في شباب مصر. ان شاء الله بازن الله. يا رب اكتر كمان من الدعاء والداعيات يا رب. فهيطلع فيه مين؟ والله عليم. ده ده على حسب مش مش على حسب زكاءك. ولا فصحت
والله انا اعرف ناس والله اوتوا من الفصاحة والله ما يفوق اشهر الدعاة في العالم. ويا عيني مغلق امام ييجي يشتغل في الدعوة الدنيا كلها متقفلة في وشه. وغير موفق ولا يكتب له القبول مع مجلس ادارة قناة ولا مع مجلس ادارة مسجد ولا
دنيا فصاحة السنين وعلم حبيبي دي قلوب. يا حبيبي ربنا شايفك من جوة وهيختارك بناء على اللي جواك. مش بناء على زكائك وفصاحتك ربنا فضلا من الله ونعمة والله عليم
حكيم ربنا بيدي بناء على علمه باللي جواك وانت تستحق ولا لأ تستاهل عطاؤه ولا لأ تستاهل اصطفاؤه ولا لأ حكيم ربنا بيدي بحكمة سبحانه وتعالى. فضلا من الله ونعمة. والله عليم حكيم. اللهم تفضل علينا يا رب. اللهم انعم علينا يا رب
اللهم اتم علينا نعمتك يا رب. الدعاء حلو اوي يا جماعة. مين فيكم دعا ربنا قبل المغرب؟ مين فيكم واحد قبل المغرب كده وقطع حياته كده ورفع ايده كده وقعد يدعي كده
بفضل الله. الله اكبر. الله اكبر. ماشي. شف بتوع يلا تشجع بعض بيتنططوا علينا ازاي؟ ماشي يا شيخ. فضلا من الله يا شيخ ده الحمد لله. والله عليم حكيم. وان طائفتان من المؤمنين اقتتلوا فاصلحوا بينهما. حاجة جميلة اوي يا جماعة ما شاء الله. المغرب
قبل العشاء بقى تقريبا سبع ساعات. يعني الواحد ما شاء الله حاجة حلوة جدا يعني. في ايام انت تيجي تقول مقدمة الدرس تلاقي العشاء هتدن. ما انت زي ايام دستور الملتزم الجديد كده تلاقي العشاء هتدن. في ايام ما شاء الله يعني ايه على فكرة احنا لسة ما خلصناش حاجة اصلا. ده لسه كتير جدا
يعني العيش اداني دلوقتي ؟ ماشي يا شيخ. اخواني واحبابي في الله اخواتنا الكريمات فوق اختنا اللي واقفة على اليمين ديت لو سمحتي اقعدي. واختنا اللي واقفة ناحية الباب دي ايوة انت لو سمحت اقعدي كده. سبحان الله يا اخي! سبحان الله! قالوا الخطوة بقى. واخواتنا اللي واقفين ناحية الشباك
دول معلش يا اختي الكريمة لأ مش وقته معلش ما تقوليهاش اللي انت بتقوليه. ايوة واللي ناحية الحمام ده اقعدي يا اختي معلش لو سمحت اقعدي. الله يكرمك بس كده اه اقعدوا كده
جماعة يعني طبعا انا لو دخلت في حزام الامان التالت اللي هو بقى انما المؤمنون اخوة يعني ايه هنخلص ان شاء الله بعد ساعة فيعني انا الوقتي خلاص اعتبروا ان انا خلصت الدرس النهاردة. ان شاء الله بازن الله والواحد فرحان طبعا بالحاجات اللي قاعدة تيجي لنا من اخوة يلا نشجع بعض. ما شاء الله الحاجات الجميلة دي
الهدايا الحلوة ديت آآ آآ يعني اخواني واحبابي في الله مشروع ياللا نشجع بعض من فتوحات ربنا علينا في حياتنا. انا باكلم الشباب البنات بكلم اخواني واخواتي بكلم المشرفين والمشرفات بتوع التحفيز بقول لهم ان فضل ومنة الله
يلا نشجع بعض. من فتح ربنا علينا في حياتنا. الواحد كل ما بيعيش وسط الشباب ويسمع الشباب. ويشوف مشاكل الشباب اكبر مشكلة الشباب مش الفساد. اكبر مشكلة عند شبابنا الوقتي وبناتنا ليست انه عايز يفسد. ولكن الفراغ هو
عايز يبقى كويس ولكن هو مخنوق من الفراغ. مش لاقي صحبة. مش لاقي حد يتكلم معه. مش لاقيه حد يتكلم معها حد او او واحدة تتواصل معها فدي مشكلة كبيرة ان ربنا يديك البيئة الايمانية. ويديك اعمدة انارة في البيئة الايمانية ما ينفعش تضيعوا الفرصة دي يا اخوانا
قال رسول الله صلى الله عليه وسلم احرص على ما ينفعك. خليك فاهم مصلحتك يا اخي. لما تلاقي مصلحتك في حاجة اعرف مصلحتك. الواحد احيانا يفتكر ايام زمان لما مكان طالب كان فيه تحفيزات قرآن تتعرض عليه. لأ مش والله مش قادر جزاك الله خير. مش قادر احفز قرآن الوقتي
انا والله عندي حاجات تانية دلوقتي مسلا مشغول بها. مسلا آآ اجازة مسلا في قراءة حفص او تعليم تجويد. لا والله اصل انا مش هقول الواحد بعد كده ندم على الفرص دي. لان دي فرص. انت دلوقتي كل ما بتكسب فرصة كل ما بتطلع وتدخل في ليفل اعلى. في الدين بفضل ومنة الله سبحانه وتعالى. دي فرص
قد تتكاسلش النبي عليه الصلاة والسلام قال اللهم اني اعوذ بك من الهم والحزن واعوذ بك من العجز والكسل. واعوذ بك من العجز والكسل انك تبقى عاجز. انك انت شايف خير قدامك. اللي بيحفز ده احسن منك في ايه. اللي بتحفز دي. احسن منك في ايه؟ اعوذ
بك من العجز والكسل. ده من ازكار الصباح والمساء. انك تستعيز بالله من العجز والكسل. تبقاش كسلاتي. احرص على ما ينفعك. كما قال النبي صلى الله عليه وسلم زي ما النبي عليه الصلاة والسلام قال وزي ما ربنا قال الم يأن للذين امنوا ان تخشع قلوبهم. هو انت هتفضل لحد لامتى واخدها سلنسيه كده؟ هتدوس
امتى هتبقى سابقه الى مغفرة من ربكم امتى؟ دخلنا في الاشهر الحرم يا جماعة. احنا النهاردة كم ذو القعدة؟ دخلنا سبع ذو القعدة دخلنا في الاشهر الحرم ان عدة الشهور عند الله اثنا عشر شهرا في كتاب الله يوم خلق السماوات والارض. منها اربعة حرم فلا تظلموا فيهن
فلا تظلموا الامام الشافعي قال ان الاشهر الحرم تضاعف فيها الحسنات وتغلظ فيها العقوبات. لدرجة ان الامام الشافعي قال ان الدية تزيد في الاشهر الحرم. يعني الاشهر الحرم دي دورة تدريبية ايمانية لتربية الامة على خطورة المعصية
يعني المفروض اول ما الاشهر الحرم تبدأ انتم عارفين ان فيه تلاتة ورا بعض زو القعدة وزو الحجة. وشهر الله المحرم اللي هو احنا بدأنا في زو القعدة اهو. وفي واحد في الاخر رجب
رجب المفروض اول ما الاشهر الحرم دول يبدأوا كل الدعاة في الدنيا يتكلموا عن خطورة المعصية. لان المعصية تضاعف وتغلص في الاشهر الحرم فكأنها فترة تدريب على ترك المعصية. عشان كده الشهر الرابع اللي هو شهر ايه؟ من العشر الحرم. رجب بييجي امتى
قبل رمضان بشهر. فرجب ييجي لوحده شهر حرام عشان يجدد جوة قلبك المعصية. العادة السرية سبها. موقع الاباحية سبها اللي بتكلميه سيبيه. التبرج والبرفان اللي بتحطيه سيبيه. سب سيب سيب. تعظيم المعصية. يبقى شهر التخلية. يقوم ييجي شعبان شهر رفع الاعمال الى
اعملوا الاعمال الصالحة وكملوا صحيفتكم. يبقى شهر التحلية. خليت في رجب وحليت في شعبان تدخل رمضان وانت ايه؟ وانت جاهز وفبريكة بالسلوفان اللي عليك. خدت بالك بقى من الاشهر الحرم هي شهور التخلية. شهور تجديد التوبة من الامة كلها. شهور تعظيم كلمة حرام
عند الامة. فاحنا الوقتي عايزين نعظم حرمات الله فلا تظلموا فيهن انفسكم. عشرين يوم لسة تلات اسابيع ان شاء الله. وتبدأ افضل ايام الدنيا يا عند الله اللي هي عشر ذي الحجة افضل كما قال النبي صلى الله عليه وسلم افضل ايام الدنيا ايام العشر. كما قال النبي صلى الله عليه وسلم ما من
من ايام العمل الصالح احب الى الله فيها من هذه الايام. قالوا ولا الجهاد في سبيل الله؟ قال ولا الجهاد. في سبيل الله الا رجل خرج بنفسه وماله فلم يرجع من ذلك بشيء. وفي رواية الا ان يهراق دمك ويعقر جوادك. يعني خلاص تموت وتخسر كل فلوسك وتضحي بكل حاجة عشان ربنا
جاي موسم جبار في العبادة وفي الطاعة. مستعدين ولا لأ يا جماعة؟ همتنا ايه يا اخوانا؟ علاقتنا ايه بكتاب ربنا والنبي عليه الصلاة والسلام يقول اسفر البيوت الزي ليس فيه شيء من القرآن. يعني البيت ده قيمته صفر على الشمال. يعني انت عايز تعرف انت قيمتك ايه في الامة على قدر علاقتك
بالقرآن بتحفظ قرآن ولا لأ ؟ تتعلمي تجويد ولا لأ ؟ بتفهم تفسير ولا لأ ؟ بتقوم الليل بالايات اللي انت بنشرحها دي ولا لأ احنا كنا بنشرح معه لقمان قبل رمضان. ودلوقتي الواحد ساعات لما يبقى مهموم كده. اشغل تسجيل لصنف لقمان. واقعد اسمع فيها. او اقعد
اقرأ في سورة الحجرات. الايات اللي احنا بنتكلم في تفسيرها وتدبرها دي يا جماعة المفروض انها تغير حياتك. المفروض ان دي تقعدي تدندني كده بها طول اليوم تغير حياتك وتنور لك طريقك. عايزين نقنص الفرصة اللي ربنا مديها لنا. هو ده مشروع. مشروع بينتهي بوقت يعني يلا نشجع بعض ده مش مشروع
الحياة. ده مشروع مدته شهور. فممكن في اي لحزة تلاقينا نقول لكم الف مبروك يا جماعة. كل سنة وانتم طيبين. احنا خلصنا خلاص. خلصنا ما شاء الله نشجع بعض. ليه؟ لان هو مش
حاجات بتتعمل وخلاص. اعمال بتتعمل وخلاص. عايزين نقنصه بقى. عايزين نستفيد منه بقى. الاخ اللي الشاب اللي معنا اللي مش داخل فيه يسجل بعد بعد بعد ما يخلص مع الشيخ احمد الجنايني يسجل اسمه. البنت او الاخت اللي معنا ومش مسجلة فيه. واللي كان معنا وكسل
شوية شد حيلك يا ابني. حبيبي هو يعني انا مش هاخد حاجة لو انت رحت تحفز قرآن. او لو حضرت دروس او ما حضرتش. انا باكلمك عشانك عشان ما تبقاش نسخة جديدة مش ناجحة في الملتزمين. عشان ما تبقاش نموزج بدون اضافة حقيقية بينا. انا باكلمك عشان انت
بكرة تنوري الدنيا في الدعوة الى الله لما تتملي الوقت صح. على قد ما انت هتتملى الوقتي وعلى قد ما انت هتتبني الوقتي على قد ما ده انت بكرة ربنا هينور بك الدنيا. وهتبقى انت سقفك عالي فهتعلي سقف الناس. في بيتك في دراستك في في شغلك في ولادك في
في اي مكان. ادمنوا يا جماعة اعظم جهاد لكم دلوقتي هو جهاد التربية. جهاد التربية. تحفز قرآن. تعرف تفسير. تحضر دروس يقوم الليل تعبد ربنا تطلع قوافل خيرية. تشتغل في دعوة المحيطين بك بحيس ان انت على طول تبقى هم الدين جوة قلبك. تدخل
اطلب علم تشوف مصلحة دنيتك في سبيل الله. فالنية الصالحة تتربى بها. تبر امك وابوك. تصل رحمك تبر جيرانك تحسن اخلاقك. جهادك. لانك هتيجي بعد فترة هتلاقي نفسك استعملت في الدعوة في اي سغر من الصغر. ساعتها انت هتبقى عندك ايه بقى
تبقى فاضي تبقى منظر من برة وخلاص شدوا حيلكم يا اخواني وربنا يسددكم ويبارك فيكم يا رب. سبحانك اللهم وبحمدك اشهد ان لا اله الا انت استغفرك واتوب اليك